” Uff, puff, eg eri so gorhungraður, at eg kundi etið tríggjar fullar grýtur av rísgreyti,” tutlaði Hjalsvætturin og gníggjaði sær um búkin. ” Áh, búkurin. Arbeiðskonan Minna hevur tikið yvir í køkinum, tí bóndakonan liggur sjúk í songini, og tí eru garðvættrarnir gloymdir… Og tí finna teir seg ikki í! Við bókini fylgir fløga, har søgan er lisin inn, og sangirnir sungnir. Søguna lesur Elin á Rógvi, sjónleikari, og sangirnar syngja børn úr Eysturskúlanum í Havn undir leiðslu av Joannu Johansen og Paula Hansen, ið bæði eru lærarar og tónleikarar. Høvundurin Ingun Christensen hevur gjørt løgini, og Pauli Hansen hevur skrivað nótar og besifringar.